b'\n_START_ARTICLE_\nT\xc5\xa1ekkoslovakian naisten koripallomaajoukkue\n_START_PARAGRAPH_\nT\xc5\xa1ekkoslovakian naisten koripallomaajoukkue edusti T\xc5\xa1ekkoslovakiaa koripallon naisten maajoukkuekilpailuissa. Sen seuraajat ovat T\xc5\xa1ekin ja Slovakian maajoukkueet._NEWLINE_T\xc5\xa1ekkoslovakian maajoukkue saavutti MM-kilpailuissa kaksi hopea- ja nelj\xc3\xa4 pronssimitalia. EM-kilpailuissa se sai seitsem\xc3\xa4n hopeaa ja kahdeksan pronssia. Joka kerta, kun T\xc5\xa1ekkoslovakia oli hopealla MM- ja EM-kilpailuissa, kultaa voitti Neuvostoliitto. Olympialaisissa T\xc5\xa1ekkoslovakia oli parhaimmillaan nelj\xc3\xa4s Montrealissa 1976._NEWLINE_Tunnettuja T\xc5\xa1ekkoslovakian maajoukkuepelaajia olivat muun muassa Milena Blahoutov\xc3\xa1, Helena Jo\xc5\xa1kov\xc3\xa1 ja Dagmar Hub\xc3\xa1lkov\xc3\xa1.'